Pas Meshës të së Dielës, z. Lulzim Basha së bashku me delegacionin q ë ai udhëheq në vizitën në SHBA u takuan në qendrën Kulturore"Nënë Tereza" pranë Kishës Katolike Shqiptare"Nënë Tereza" me komunitetin shqiptar. Don Pjetër Popaj, Famullitari i kishës Katolike "Zoja e Shkodrës", edhe një herë i ka uruar mirëseardhjen zotit Basha, zonjës së tij dhe të gjithë pjestarëve të delegacionit, duke u uruar atyre suksese në demokratizmin e Shqipërisë dhe forcimin e bashkimin e kombit. Famullitari ka theksuar edhe një herë 4 shtatorin e Shenjtërimit të Nënës Terezë, duke i ftuar dhe mysafirët :U takofshim ne Vatikan me 4 Shtator!
Në këtë takim ka qenë i pranishëm dhe ka përshëndetë edhe Ansambëlmeni i Shtetit të Nju jork-ut z. Mark Gjonaj.
Marjan Cubi, Kryetari i Qendrës Kulturore Nënë Tereza, i ka uruar mirëseardhjen zotit Basha dhe delegacionit që e shoqëron. Ne tha , Marjan Cubi kemi pritë këtu liderë të shquar të demokarcisë nga Shqipëria dhe Kosova, e trevat e tjera Kombëtare. Jemi krenarë që kemi pritë presidentin Historik të Kosovës dr. Ibrahim Rugova, presidentin e parë demokrat të Shqipërisë dr. Sali Berisha, njerëz të shquar të Kombit tonë si akademik Mark Krasniqi e personalitete të tjerë të kulturës dhe Letrave Shqipe. Ndjehemi krenarë kur presim njerëz të tillë, që njihen për vlerat që i japin Kombit, tha Kryetari i Qendrës kulturore z. Cubi.
Duke e marrë fjalën z. Lulzim Basha, tha se ndjehej shumë i gëzuar për këtë pritje kaq të ngrohtë, që gjeti mes bashkatdhetarëve. Ai falenderoi në mënyrë të vecantë Famullitarin Don Pjetër Popaj për punën e shkëlqyer që ai bashke me bashkepunetore bëjnë për ruajtjen e traditave, kulturës dhe Gjuhës Kombëtare.
Z. Basha ua uroi të gjithë besimtarëve Katolikë Javën e Madhe të Pashkës. Më pas ai foli për Misionin e madh që ka marrë përsipër Partia që ai drejton për forcimin e demokracisë, shpëtimin e Shqipërisë prej Korrupsionit, krimit dhe kriminelëve, për të demokratizuar shtetin e kapur nga oligarkët etj.
Z. Basha tha se shqiptarët kanë nevojë për paqe, bashkim dhe tolerancë.
Ashtu si të gjitëh besimtarët edhe mysafirët shijuan gatimet tradicionale shqiptare të gatuara me shije nga amvisat shqiptare.
Në fund mysafirët u fotografuan me bashhkëatdhetarët, natyrisht duke mos ia arritë që t'i plotësonin të gjitha kërkesat!